R.E.M.

R.E.M. foi unha banda de rock alternativo estadounidense creada en 1980 en Athens, Xeorxia. Estivo formada por Michael Stipe (voz), Peter Buck (guitarra), Mike Mills (baixo) e Bill Berry (batería); este último deixou o grupo en 1997. R.E.M. foi unha das bandas de rock alternativo máis populares, e unha das primeiras do xénero en chegar ao gran público durante a década dos 80.

O día 21 de setembro do 2011 a banda anunciaba a súa disolución a través da súa páxina web oficial.

 Traxectoria 
R.E.M. marcou o punto na historia do rock onde o post-punk converteuse en rock alternativo. Dende o primeiro sinxelo "Radio Free Europe", lanzado en 1981, xerou un movemento "de volta ao garaxe" no underground estadounidense. Mentres existía un número grande de bandas hardcore e punk nos Estados Unidos durante o inicio dos anos 80, R.E.M. trouxo de volta o pop rock de finais dos anos 60 dun xeito tan único que soaba ao mesmo tempo tradicional e moderno. A pesar de non haber grandes innovacións na súa música, R.E.M. ten unha identidade e unha actitude que transformou o underground estadounidense.

Ao longo dos anos 80 traballaron incansablemente, lanzando discos todos os anos e con xiras constantes en teatros e pequenos clubs. Pasaron anos ata que R.E.M. alcanzou a cima das listas, pero dende o principio, dende o lanzamento do EP Chronic Town en 1982, a banda ven conquistando a admiración e o respecto do seu público sempre en aumento. Chronic Town establecía unha mestura de folk e garage rock que se converteu na marca rexistrada da banda durante os seguintes cinco anos.

A finais dos anos 80 o público da banda medrara o suficiente para garantir grandes vendas, pero o grande éxito comercial do álbum Document de 1987, empurrado polo sinxelo "The One I Love" foi inesperado, especialmente porque R.E.M. pouco cambiara no seu son e na súa actitude diante dos medios. Despois de Document, a banda lentamente converteuse nunha das máis populares do mundo. Logo dunha exhaustiva xira internacional de presentación do álbum Green, de 1988, R.E.M. parou coas xiras e concentrouse no estudio, cando gravou os seus álbums máis exitosos: Out of Time (1991) e Automatic for the People (1992).

 Discografía 
 Álbums 
 Álbum  Ano  Selo Murmur  1983  I.R.S. Records Reckoning  1984  I.R.S. Records Fables of the Reconstruction  1985  I.R.S. Records Lifes Rich Pageant  1986  I.R.S. Records Document  1987  I.R.S. Records Green  1989  Warner Bros. Records Out of Time  1991  Warner Bros. Records Automatic for the People  1992  Warner Bros. Records Monster  1994  Warner Bros. Records New Adventures in Hi-Fi  1996  Warner Bros. Records Up  1998  Warner Bros. Records Reveal  2001  Warner Bros. Records Around the Sun  2004  Warner Bros. Records Accelerate  2008  Warner Bros. Records Collapse into Now  2011  Warner Bros. Records

 EPs 
 Álbum  Ano  Selo Chronic Town  1982  I.R.S. Records Not Bad for No Tour  2001  Warner Bros. Records Vancouver Rehearsal Tapes  2003  Warner Bros. Records Live from London  2008  Warner Bros. Records Reckoning Songs from the Olympia  2009  Warner Bros. Records Deep Cuts: R.E.M.  2009  Warner Bros. Records

 Recompilatorios 
 Dead Letter Office - 1987
 Eponymous - 1988
 The Best of R.E.M. - 1991
 In Time - The Best of R.E.M. 1988-2003 - 2003

 Notas 

 Véxase tamén 
 Ligazóns externas 
 Páxina oficial (en inglés)
 Páxina de fans, con táboaturas (en inglés)
 Páxina con novas sobre o grupo (en inglés)
  www.rem-fan.com 

Categoría:Grupos musicais formados en 1980
Categoría:Grupos musicais de Athens, Xeorxia‎
Categoría:Grupos musicais de rock alternativo
Categoría:Artistas de I.R.S. Records
Categoría:Artistas de Warner Bros. Records